Document ID: 31991R3895

NEUVOSTON ASETUS (ETY) N:o 3895/91,
annettu 11 päivänä joulukuuta 1991,
erityisviinien kuvausta ja esittelyä koskevista tietyistä säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon komission ehdotuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 72 artiklan 1 kohdan,
sekä katsoo, että
kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetussa neuvoston direktiivissä 79/112/ETY(3), sellaisena kuin se on viimeksi muutettuna komission direktiivillä 91/72/ETY(4), säädetään kaikkien alkoholijuomien todellisen alkoholipitoisuuden pakollisen maininnan periaatteen käyttöönottamisesta; toisaalta tämän direktiivin 10 a artiklassa säädetään erityissäännöksin sellaisten soveltamista koskevien yksityiskohtaisten sääntöjen määrittelemisestä, joiden mukaan alkoholipitoisuus tilavuusprosentteina merkitään CN-koodiin 2204 kuuluvien tuotteiden päällysmerkintöihin,
väkevien viinien, helmeilevien viinien ja hiilihapotettujen helmeilevien viinien kuvauksesta ei ole säädetty viinien ja rypäleen puristemehun kuvausta ja esittelyä koskevista yleisistä säännöistä 24 päivänä heinäkuuta 1989 annetussa neuvoston asetuksessa (ETY) N:o 2392/89(5), sellaisena kuin se on viimeksi muutettuna asetuksella (ETY) N:o 2356/91(6), eikä kuohuviinien ja hiilihapotettujen kuohuviinien kuvausta ja esittelyä koskevista yleisistä säännöistä 18 päivänä marraskuuta 1985 annetussa neuvoston asetuksessa (ETY) N:o 3309/85(7), sellaisena kuin se on viimeksi muutettuna asetuksella (ETY) N:o 2357/91(8); tämän vuoksi olisi säädettävä erityissäännöt näiden viinien alkoholipitoisuuden merkitsemisestä tilavuusprosentteina päällysmerkintöihin,
olisi kiellettävä lyijystä valmistettujen kapseleiden käyttö sellaisten säiliöiden sulkijoiden päällysteenä, joissa viinit tai rypälemehut saatetaan markkinoille, jotta vältyttäisiin toisaalta saastumisvaaralta erityisesti jouduttaessa näiden tuotteiden kanssa vahingossa kosketuksiin, ja toisaalta ympäristön saastumisvaaralta edellä mainituista kapseleista peräisin olevien lyijyä sisältävien jätteiden vuoksi; olisi kuitenkin säädettävä mukautumisajasta näiden sulkijoiden valmistajille ja käyttäjille, ja tämä huomioon ottaen sovellettava kyseistä kieltoa vasta 1 päivästä tammikuuta 1993 lähtien, ja
olisi kumottava säännöksistä erityisviinien kuvauksesta alkoholivahvuuden osoittamiseksi 6 päivänä toukokuuta 1986 annettu neuvoston asetus (ETY) N:o 1627/86(9),
ON ANTANUT TÄMÄN ASETUKSEN:
1 artikla
1 Asetuksen (ETY) N:o 822/87 liitteessä I ja asetuksen (ETY) N:o 2391/89(10) 2 artiklassa tarkoitettujen väkevien viinien, helmeilevien viinien ja hiilihapotettujen helmeilevien viinien päällysmerkinnöissä oleva kuvaus sisältää merkinnän todellisesta alkoholipitoisuudesta tilavuusprosentteina.
2 Merkintä todellisesta alkoholipitoisuudesta tilavuusprosentteina tehdään soveltamista koskevissa yksityiskohtaisissa säännöissä säädettyjen edellytysten mukaisesti.
2 artikla
Väkevien viinien, helmeilevien viinien ja hiilihapotettujen helmeilevien viinien suljinta ei saa päällystää lyijystä valmistetulla kapselilla tai foliolla.
3 artikla
1 Kumotaan asetus (ETY) N:o 1627/86.
2 Kumottuun asetukseen tehdyt viittaukset katsotaan viittauksiksi tähän asetukseen ja ne luetaan liitteessä olevaa vastaavuustaulukkoa noudattaen.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetuksen 2 artiklaa sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1991.

Labels: 3
17